stanford-oval/wikipedia huggingface dataset:
Aeroflotin lento 411
Tapahtumat

Lento 411 lähti lentoon Šeremetjevon lentoasemalta kello 0.31. Lennolla oli matkustajana 75 aikusta ja viisi lasta. Matkustajista 46 oli Neuvostoliitosta, 21 Sierra Leonesta, viisi Itä-Saksasta, kaksi Itävallasta ja Senegalista ja yksi Irlannista, Intiasta, Puolasta ja Kap Verdeltä. Koneella oli lentoonlähdön hetkellä nopeutta 310 km/h.
Kahdeksan sekuntia nousun jälkeen moottorin numero 1 palohälytys aktivoitui. Toimintaohjeiden mukaisesti miehistö sammutti moottorin ja käynnisti moottorin palonsammuttimen. He ilmoittivat palosta lennonjohtoon kello 0.31.50, jolloin kone lensi 50 metrin korkeudella ja 320 km/h nopeudella. Moottorin sammuttamisen jälkeen koneen nousunopeus laski 9 m/s:sta 4 m/s:iin. 30 sekuntia ensimmäisen moottorin sammuttamisen jälkeen miehistö sammutti myös moottorin numero 2, sillä siitä tuli niin ikään palohälytys. Lentokorkeus oli tällöin 160 metriä ja nopeus edelleen 320 km/h.
Kello 0.32.27 miehistö ilmoitti lennonjohdolle palaavansa takaisin. Lento alkoi hiljalleen vajota alemmas, sillä kahden moottorin neljästä ollessa sammutettuna ja koneen ollessa lähellä maksimipainoa vaakalento ei ollut mahdollista. Tilannetta hankaloitti se, että oli yö, ja ympäröivä alue oli tiheästi asuttua. Niinpä pakkolaskupaikan etsiminen oli vaikeaa. Lisäksi Il-62:n tarkistuslistoissa ei ollut toimintaohjeita tilanteeseen, jossa kaksi moottoria sammuu lentoonlähdön jälkeen.
Toisen moottorin sammuttamisen jälkeen miehistö alkoi kääntää konetta oikealle. Se alkoi vajota alaspäin 0,5–0,9 m/s:n nopeudella, mistä näkyy miehistön pyrkimys säilyttää korkeus, mutta sen seurauksena lentonopeus alkoi laskea. Käännöksen jälkeen konetta käännettiin vasemmalle, jotta saataisiin suunta takaisin kiitotielle. Kone oli menettänyt korkeutta jo 75 metriä, ja sen nopeus oli hyvin lähellä pienintä turvallista nopeutta. Kone oli niin matalalla, ettei miehistö saanut lisättyä nopeutta laskemalla korkeutta. Hidastuminen jatkui, kunnes kone sakkasi 75 metrin korkeudella maanpinnasta. Kone kallistui 70 astetta vasemmalle, sen nokka laski 20 astetta alaspäin ja se alkoi syöksyä alaspäin 25 m/s:n vajoamisnopeudella.
Kone syöksyi soiseen metsään lähellä Mendelejevon kylää. Romua levisi 180×45 metrin alueelle. Onnettomuudessa kuoli heti 79 matkustajaa ja kaikki kymmenen miehistön jäsentä. Ainoa selviytynyt oli Sierra Leonen kansalainen, joka opiskeli lääketiedettä Kiovassa. Hän menehtyi vammoihinsa sairaalassa illalla 8. heinäkuuta.
Syyt

Tutkinnassa todettiin palohälytysten olleen virheellisiä, vaikka maahansyöksyssä pahoin tuhoutunutta hälytysjärjestelmää ei pystyttykään analysoimaan tarkasti. Hälytysten syyksi arveltiin haljennutta ilmastointijärjestelmän kuumailmaputkea, joka puhalsi kuumaa ilmaa sensoreille.
20 suosikkia

20 suosikkia on Warner Music Finlandin CD:inä julkaisema kokoelmalevysarja omistamastaan Musiikki-Fazerin luettelosta. Ensimmäiset 20 suosikkia -kokoelmat julkaistiin vuonna 1995 ja viimeiset 2000-luvun alussa. Useimmat kokoelman osat sisältävät kappaleiden lisäksi kansilehtisessä olevan lyhyen historiikin artistin urasta. Fazer Finnlevy jatkoi tuotantoa yhtiössä itsenäisesti vielä toukokuuhun 1998 asti julkaisuilla.
Valtaosa 20 suosikkia -sarjan albumeista muodostuu suomalaisten iskelmä- ja pop-artistien kokoelmista, mutta jossain määrin sarjassa on julkaistu myös rock-levyjä. Sarjan loppuvaiheilla siinä julkaistiin myös kokoelmia eri iskelmäsäveltäjien ja -sanoittajien tuotannosta. Lisäksi sarjassa on ilmestynyt kokoelmia eri teemoilla, esimerkiksi eri vuosikymmenten rock- ja pop-hiteistä.
20 suosikkia -sarjan julkaisuista kahdeksan on myynnissä ylittänyt kultalevyrajan: Dingon, Hectorin, Hurriganesin, Juice Leskisen, Kari Tapion, Leevi and the Leavingsin, Mamban ja Reijo Taipaleen kokoelmat. Näistä Mamban kokoelma on ylittänyt myös platinalevyrajan.
20 suosikkia -sarjan julkaisujen loputtua Warner Music on tuonut markkinoille uuden Tähtisarja – 30 suosikkia -sarjan, jolla on niin esittäjä- kuin kappalesisällöltään paljon yhtymäkohtia edeltäjäänsä.
Ystad

| Ystad |
| --- | --- |
 Pilgrändshuset Ystadissa on rakennettu 1480-luvulla.
 Ystad
 Koordinaatit: 55°25′50″N, 13°49′14″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Ystadin kunta
Pinta-ala:  
 – Maa:  8,65 km²
Väkiluku:  18 350
 – Väestötiheys:  2 121,4 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Ystad vuoden 2015 taajamarajauksen mukaan.
Ystad on samannimisen Ystadin kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 18 350 asukasta.
Ystad oli 1970-luvun alun kuntauudistukseen asti kaupunki.
Ystadin nimi tulee sanasta Viistatha (myöhemmin Ystathae), joka on muinaispohjoismainen nimi uhripaikalle. Vanhimmat viitteet Ystadin kaupunginoikeuksista on 1200-luvun puolivälistä. Vuonna 1267 perustettiin Ystadiin fransiskaani­luostari, jonka yhteyteen rakennettiin Pyhälle Pietarille omistettu kirkko.
Historia

Ystad on perinteisesti ollut Pohjoismaiden yksi tärkeimmistä yhdyskaupungeista Manner-Eurooppaan. Jo Tanskan vallan aikana yhteydet olivat vilkkaat, mutta erityisesti Ruotsin suurvaltakauden aikaan Ystad oli tärkeä linkki Ruotsin alusmaihin Pommerissa. Aina 1800-luvulle saakka Ystad oli yksi Ruotsin tärkeimmistä satamista, mutta kun rautatie Södra Stambanan vedettiinkin Ystadin sijaan Malmöhön, menetti Ystad nopeasti merkitystään. Toisaalta tämä kehitys merkitsi sitä, että ajanjaksona, jolloin usein vanhat rakennukset kaupunkien keskustoista hävitettiin uusien tieltä, Ystad ei kasvanut, eikä tämä kehitys päässyt kaupungissa vauhtiin. Siksi Ystadin keskustassa on edelleen suuri määrä hyvin vanhaa rakennuskantaa, joka juontaa juurensa aina keskiajalle saakka. Ystadin kaupunkikuvaa ristikkotaloineen arvostetaan niin, että esimerkiksi vuonna 2017 kaupunki oli 20 ehdokkaan joukossa Arkitekturupproret-blogin (suom. arkkitehtuurikapina) yleisöäänestyksessä Ruotsin kauneimmasta kaupungista.
Nykyään Ystad on satamakaupunki, josta on säännölliset matkustajayhteydet Bornholmille ja Puolaan.
Media

Paikallislehti Ystads Allehanda ilmestyy kuudesti viikossa.
Ystad fiktiossa

Henning Mankellin Kurt Wallander -sarjan romaanit tapahtuvat pääasiassa Ystadissa tai sen lähiympäristössä.
Väestönkehitys

| Ystadin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 13 568 | 13 568 |
| 1965 | 1965 |    | 13 844 | 13 844 |
| 1970 | 1970 |    | 14 164 | 14 164 |
| 1975 | 1975 |    | 14 286 | 14 286 |
| 1980 | 1980 |    | 14 382 | 14 382 |
| 1990 | 1990 |    | 15 667 | 15 667 |
| 1995 | 1995 |    | 16 291 | 16 291 |
| 2000 | 2000 |    | 16 851 | 16 851 |
| 2005 | 2005 |    | 17 286 | 17 286 |
| 2010 | 2010 |    | 18 350 | 18 350 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Skånen läänin kuntien keskustaajamat
Abonima Izuegbu

| Henkilötiedot |
| --- | --- | --- | --- |
Koko nimi: Abonima Boniface Izuegbu
Syntymäaika: 27. marraskuuta 1994
Syntymäpaikka: , Nigeria
Pelipaikka: keskuspuolustaja
Pituus: 189 senttimetriä
Seura
Seura: SJK
Junioriseurat
: 36 Lions FC
Seurat
| Vuodet | Seura | O | (M) |
| 0000–2012 | 36 Lions FC |  |  |
| 2012–2014 | Sharks Port Harcourt |  |  |
| 2014 | Gombe United |  |  |
| 2015 | Hapoel Tel Aviv | 6 | (1) |
| 2016– | SJK | 0 | (0) |
Maajoukkue
| 2012 | Nigeria U20 | – | (–) |
 Seurajoukkueuran tilastot kattavat vain kansalliset sarjat, päivitetty 19. toukokuuta 2016.  Maajoukkueuran tilastot päivitetty 19. toukokuuta 2016.
Abonima Boniface Izuegbu (s. 27. marraskuuta 1994) on nigerialainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan Izuegbu on keskuspuolustaja.
Izuegbu on 36 Lions FC:n kasvatti. Kotimaassaan hän on edustanut myös Sharks FC:tä ja Gombe Unitedia. Helmikuussa 2015 Izuegbu siirtyi Israelin Ligat ha'Alin Hapoel Tel Aviviin, jossa hän sai hyvän alun, mutta valmentajanvaihdoksen jälkeen Izuegbun sopimus purettiin. Hän pelasi seuran paidassa kuusi ottelua tehden yhden maalin. Toukokuussa 2016 Izuegbu siirtyi Suomen Veikkausliigan hallitsevaan mestarijoukkueeseen Seinäjoen Jalkapallokerhoon vuoden mittaisella pelaajasopimuksella.
Izuegbu on pelannut Nigerian alle 20-vuotiaiden maajoukkueissa.
Aeroflotin lento 331

| Aeroflotin lento 331 |
| --- | --- |
 Onnettomuuskoneen kaltainen Il-62M.
Yhteenveto
Päivämäärä:  27. toukokuuta 1977
Onnettomuustyyppi:  miehistön virhe
Tapahtumapaikka:  Havanna, Kuuba
 :  22°59′21″N, 082°24′33″W
Lähtöpaikka:  Šeremetjevon lentoasema, Moskova, Neuvostoliitto
Välilaskupaikka:  Frankfurt am Mainin lentoasema, Frankfurt, Länsi-Saksa Portelan lentoasema, Lissabon, Portugali
Määränpää:  José Martín kansainvälinen lentoasema, Havanna, Kuuba
Kuolleita:  69 (1 maassa)
Loukkaantuneita:  2
Eloonjääneitä:  2
Lentokone
Konetyyppi:  Iljušin Il-62M
Lentoyhtiö:  Aeroflot
Rekisteritunnus:  CCCP-86614
Matkustajia:  61
Miehistöä:  9
Aeroflotin lento 331 oli neuvostoliittolaisen Aeroflotin reittilento Moskovasta Frankfurtin ja Lissabonin kautta Havannaan, jonne laskeutuminen päättyi 27. toukokuuta 1977 törmäykseen voimalinjoihin noin kilometrin päässä Havannan José Martín kansainvälisestä lentoasemasta. Iljušin Il-62M-koneessa olleista 70 hengestä vain kaksi matkustajaa selvisi hengissä. Lisäksi onnettomuudessa kuoli yksi ihminen maassa.
Onnettomuuden aiheuttivat miehistön tekemät navigointi- ja ohjausvirheet.
Tapahtumat

Onnettomuuspäivänä lento 331 lensi Moskovasta Frankfurtin kautta Lissaboniin, jossa vaihdettiin miehistöä. Vaihdon jälkeen kone jatkoi kohti Havannaa kello 3.32 (GMT). Lennon matkustajista 28 oli Neuvostoliitosta, 12 Yhdistyneestä kuningaskunnasta, kahdeksan Kuubasta, kolme Ruotsista, kaksi Australiasta, Saksasta sekä Guinea-Bissausta ja yksi Alankomaista ja Meksikosta. Lentoaika Havannaan oli 9 tuntia 20 minuuttia.
Lähestymisen alussa lennonjohtaja antoi miehistölle luvan laskeutua 35 000 jalasta 15 000 jalkaan. Hän käski miehistöä käyttämään lähestymisreittiä numero 2, jossa lennetään Havannan radiomajakan yli suuntaan 272 astetta, jatketaan eteenpäin kaksi minuuttia ja sen jälkeen käännytään suuntaan 52 astetta, mikä tuo koneen liukupolulle 10,5 kilometrin päässä kiitotien alusta. Sään ilmoitettiin olevan kirkas, näkyvyyden kahdeksan kilometriä ja ilmanpaineen merenpinnan tasolla 758 mmHg. Ilmanpainearvo kerrottiin miehistölle lähestymisen aikana kolmesti, ja he kuittasivat tiedon joka kerta.
Radiomajakan ohitettuaan miehistö jatkoi eteenpäin vain minuutin ja 23 sekuntia eikä kahta minuuttia, kuten lennonjohdon määräämään lähestymisreittiin kuului. Sen jälkeen konetta käännettiin vasemmalle ensin 20 ja myöhemmin 30 asteen kallistuksella. Kone liittyi liukupolun leikkaavalle linjalle yhdeksän kilometrin päässä kiitotiestä, kun alun perin etäisyyttä piti olla 14–15 kilometriä. Liukupolulle päästyään miehistö alkoi laskea korkeutta 4,5–5 m/s vajoamisnopeudella. Korkeusmittarien paineasetusta ei missään vaiheessa muutettu, vaikka lentoasemalla paine oli 752 mmHg, pienempi kuin merenpinnan tasolla. Niinpä mittarit näyttivät koneen olevan 64 metriä korkeammalla kuin se todellisuudessa oli. Miehistö ei tarkkaillut lentokorkeutta eikä ollut säätänyt korkeusmittareita varoittamaan koneen ollessa päätöksentekokorkeudessa, 150 metrissä.
Kolmen kilometrin päässä kiitotiestä kone joutui paikalliseen, 30–40 metrin paksuiseen sumukerrokseen. Vaikka näköyhteyttä kiitotiehen ei ollut, miehistö jatkoi laskeutumista päätöksentekokorkeuden alapuolelle vajoamisnopeudella 7 m/s. Kello 8.45.31 paikallista aikaa (12.45.31 GMT) kone osui voimalinjoihin 23–25 metrin korkeudella maanpinnasta. 2,5 sekuntia aiemmin lentäjät olivat tehneet voimakkaita ohjausliikkeitä, mutta eivät enää saaneet vältettyä törmäystä. Koneen oikea siipi ja vakain vaurioituivat, ja se alkoi kallistua nopeasti oikealle. Kolmen sekunnin kuluttua kallistuskulma oli jo 70 astetta. Kone lensi kahden 28-metrisen sähköpylvään välistä 60 metrin päässä kiitotien keskilinjasta ja katkaisi neljä ylintä johtoa. Sen jälkeen se katkoi 22 palmun latvat ja kaatoi yhden palmun ennen kuin syöksyi maahan 5,5 sekuntia voimalinjaan osumisen jälkeen.
Kone syöksyi oikea siipi ja kylki edellä jättömaalle 1 270 metrin päässä kiitotien alkupäästä ja 121 metriä kiitotien linjasta sivuun. Se hajosi osiin ja tuhoutui lähes täysin tulipalossa. Koneen hylky levisi 130×70 metrin alueelle. Koneessa oli 61 matkustajaa ja yhdeksän miehistön jäsentä. Vain kaksi matkustajaa selvisi elossa, ja lisäksi yksi ihminen maassa sai surmansa onnettomuudessa.
Syyt

Onnettomuuden todettiin johtuneen miehistön tekemistä virheistä. Ensimmäinen virhe oli lähestymiskuviosta poikkeaminen, jonka vuoksi kone tuli liukupolulle 5–6 kilometriä lähempänä kiitotietä kuin oli tarkoitus. Toinen virhe oli se, ettei korkeusmittareihin säädetty oikeaa ilmanpaineasetusta, minkä seurauksena kone lensi 64 metriä matalammalla kuin mittarit näyttivät. Lisäksi miehistö ei tarkkaillut lentokorkeuttaan lähestymisen aikana ja jatkoi laskeutumista päätöksentekokorkeuden alapuolelle sumussa.
67 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Syntyneitä

Sextus Pompeius
17 (albumi)

| 17 XXXTentacion |
| --- | --- | --- |

Studioalbumin tiedot
 Julkaistu: 25. elokuuta 2017
 Tyylilaji: emo, indie rock, lo-fi
 Levy-yhtiö: Empire
 Levymerkki: Bad Vibes Forever
Listasijoitukset
  2.
XXXTentacionin muut studioalbumit
|   | 17 2017 | ? 2018 |
Singlet albumilta 17
 ”Revenge” Julkaistu: 18. toukokuuta 2017  ”Jocelyn Flores” Julkaistu: 31. lokakuuta 2017  ”Fuck Love” Julkaistu: 23. tammikuuta 2018
17 on yhdysvaltalaisen rap-artisti XXXTentacionin debyyttialbumi, joka julkaistiin 25. elokuuta 2017. Sen julkaisivat levy-yhtiöt Bad Vibes Forever ja Empire Distribution. Albumilla on 11 kappaletta, ja sitä tukee johtava single "Revenge". Albumi on XXXTentacionin toinen kaupallinen sooloprojekti, joka seuraa myös vuonna 2017 julkaistun mixtape "Revenge" seuraajaa. Rolling Stone kertoo, että 17 menestyi toplistoilla maailmanlaajuisesti "ilman levytysyhtiötä oman leiman lisäksi ja radion toistoa".
Se sisältää vierailevia esiintymisiä Trippie Reddiltä ja Shiloh Dynastylta sekä tuotantoa muun muassa XXXTentacionilta, Nick Miralta, Taz Taylorilta, Dex Duncanilta, Natra Averageiltä, ​​Prodigylta ja Potsulta. Levy kokeilee erilaisia genrejä, kuten emoa, indie rockia ja lo-fia. Sanoitukset 17:lle perustuvat masentaviin aiheisiin, kuten itsemurhaan, ahdistukseen, epäonnistuneisiin suhteisiin ja uskottomuuteen. Levylle tulivat singlet "Revenge", "Jocelyn Flores" ja "Fuck Love".
17 polarisoi kriitikoita, mutta menestyi hyvin kaupallisesti ja debytoi toisella sijalla Yhdysvaltain Billboard 200 -sarjassa 87 000 albumia vastaavalla yksiköllä. Albumi menestyi kansainvälisesti, myös lukuisissa Euroopan maissa. Se saavutti viiden parhaan sijan Tanskassa, Alankomaissa, Suomessa, Italiassa ja Ruotsissa, sekä ensimmäisen sijan Norjassa. Albumi myös myi platinaa Yhdysvalloissa, Kanadassa, Tanskassa sekä Uudessa-Seelannissa. Levy voitti suosikki soul/R&B-albumin vuoden 2018 American Music Awards -tilaisuudessa.
Taustatietoa

Vaikka XXXTentacion oli vankilassa todistajien peukaloinnin, kotiväkivallan ja raskaana olleen ex-tyttöystävänsä pahoinpitelyn vuoksi, hän allekirjoitti yksinoikeussopimuksen kaupan Empire Distributionin kanssa. Empire Distribution ilmoitti virallisesti 2. maaliskuuta 2017 XXXTentacionin ollessa vielä vankilassa, että debyyttialbumi Bad Vibes Forever julkaistaisiin ​​keväällä 2017. Keskustellessaan XXL:n kanssa vankilassa XXXTentacion ilmoitti julkaisevansa albumit 17, I Need Jesus sekä Members Only, Vol. 3 ja sanoi:
I got this really really, really good album called 17. That's more of an alternative, R&B sound. Then I've got this mixtape called I Need Jesus, which is mainly rap and the underground sound I did. So I'm trying to give my fans and anybody that comes in and listens to me everything with the mixtape and album. And then I want to come out with Members Only Vol. 3. People are gonna be really surprised about the shit I drop.
Suom. Minulla on tosi hyvä albumi, jonka nimi on 17. Sen saundi pohjautuu vaihtoehtomusiikkiin ja R&B-musiikkiin. Minulla on myös mixtape, jonka nimi on I need Jesus. Se on enimmäkseen räp- ja underground-tyylinen. Yritän siis mixtapessa ja albumissa tarjota faneilleni ja kuuntelijoilleni kaikkea. Tahdon myös julkaista Members Only Vol. 3:n. Porukka todella yllättyy julkaisuistani.
Vapauduttuaan vankilasta maaliskuussa 2017 XXXTentacion vahvisti WMIB:n haastattelussa aikovansa julkaista albumit 17, Revenge, Members Only, Vol. 3 ja I Need Jesus. Myöhemmin hän käytti Periscope-sovellusta puhuakseen seuraajiensa kanssa ja ilmoittaakseen taas julkaisevansa kolme albumia.
Myöhemmin hän kertoi, että 17 tullaan julkaisemaan hänen lopetettuaan työskentelyn Members Only Vol. 3 parissa kollektiivinsa "Members Onlyn" kanssa. Members Only, Vol. 3 julkaistiin 26. kesäkuuta 2017. XXXTentacion alkoi näyttää Instagram-tilillään lyhyitä musiikkipätkien esikatseluita, jotka kuitenkin poistettiin myöhemmin. Yhdessä katkelmassa oli otsikko: "Työskentelen albumin parissa, mitä luulette?"
Edistäminen

XXXTentacionin julkaisemista Instagram-videopätkistä kävi ilmi hänen tekevän yhteistyötä Kodak Blackin, Lil JJ:n  ja Juicy J:n kanssa. Myöhemmin hän ilmoitti Snapchat-tarinansa kautta, että julkaisupäivä 17:lle tulisi olemaan 25. elokuuta 2017. Samassa tarinassa hän väitti uuden albuminsa olevan erilainen kuin aikaisemmat teokset ja kohdistettu erityisesti masennusta sairastaville ihmisille.
XXXTentacion julkaisi videopätkät 6. elokuuta 2017 Snapchat-tarinansa kautta. Esitetyt pätkät olivat hänen iTunes-kirjastossivunsa toistettavalla albumilla, joka esitti kahdeksan kappaleen soittolistaa. Videossa hän piti peukaloaan kohdassa, joka esittelee kappaleiden määrän tietokoneen näytöllä, eikä ilmoittanut kappalelistaa virallisena. Pätkissä esiteltyjä kappaleita olivat mm. "Jocelyn Flores", "Save Me", "Fuck Love", jossa mukana on myös Trippie Redd, "Orlando" ja "Ayala (Outro)". XXL:n Vernon Coleman kutsui katkelmia "erittäin synkiksi". 22. elokuuta 2017 X paljasti virallisen kappaleluettelon levyn kannen rinnalla. Päivää ennen albumin julkaisua kappale "Fuck Love", jossa oli mukana Trippie Redd, julkaistiin SoundCloudiin.
Edistäminen > Instagram-kiista

XXXTentacion julkaisi 23. elokuuta 2017 Instagram-tililleen lyhyen 3,5 sekunnin videoklipin, jossa hän näytti roikkuvan puusta. Video levitti paljon kiistaa ja kritiikkiä ja johti huhuihin, joiden mukaan X olisi todellakin tehnyt itsemurhan. Kuitenkin monet huomauttivat nopeasti videon olleen väärennös ja julkisuuden temppu, jolla yritettiin saada enemmän huomiota tulevalle albumille. Lehdistö kritisoi tätä voimakkaasti, ja monet kutsuivat tekoa tunteettomaksi tempuksi, jolla pyrittiin saamaan huomiota viestimällä itsemurhasta nuorelle fanikannalle.
Myöhemmin päivällä XXXTentacion julkaisi Instagram-tilillään toisenkin videoklipin, joka näytti häneltä roikkumassa puussa. Tällä kertaa hän kuitenkin tarkensi, että leikkeet olivat teasereita tulevaa musiikkivideota varten. Myöhemmin hän tarjosi koko tilanteesta selityksen ja pyysi julkisesti anteeksi Instagramissa.
Singlet

Johtava single "Revenge", julkaistiin 18. toukokuuta 2017 suoratoistoa ja digitaalista lataamista varten, oli alun perin nimeltään "Garrette's Revenge".
Toinen single, "Jocelyn Flores", lähetettiin rytmiselle radiolle 31. lokakuuta 2017.
Kolmas single "Fuck Love", jossa on mukana Trippie Redd, lähetettiin rytmiselle radiolle 23. tammikuuta 2018.
Kappaleet

The Explanation – 0.50
Jocelyn Flores – 1.59
Depression & Obsession – 2.24
Everybody Dies in Their Nightmares – 1.35
Revenge – 2.00
Save Me – 2.43
Dead Inside – 1.26
Fuck Love – 2.26 (feat. Trippie Redd)
Carry On – 2.09
Orlando – 2.43
Ayala (outro) – 1.39
Ahnusjärvi

| Ahnusjärvi |
| --- | --- |
Valtiot:  Suomi 
Paikkakunta:  Laitila 
Koordinaatit:  60°48′08″N, 21°45′31″E
Vesistöalue ja valuma-alueen tietoja
Laskujoki:  oja Lukkionojaan 
Järvinumero:  32.002.1.002
Mittaustietoja
Pinnankorkeus:  27,5 m –30,0 m 
Rantaviiva:  1,181 km 
Pinta-ala:  4,597  ha 
Tilavuus:  0.000062 km³ 
Keskisyvyys:  1,35 m 
 fiAhnusjärvi 
Ahnusjärvi on Varsinais-Suomessa Laitilan Mudaisilla	oleva järvi, joka kuuluu Sirppujoen vesistöön, joka kuuluu Sirppujoen vesistön Lukkionjoen valuma-alueeseen.
Maantiede

Järven pinta-ala on 4,6 hehtaaria ja se on 550 metriä pitkä ja 150 metriä leveä. Siihen laskee kaksi ojaa. Järven luusua sijaitsee järven lounaisrannalla, josta saa alkunsa 2,3 kilometriä pitkä laskuoja Lukkionojaan. Järvellä on 1,2 kilometriä rantaviivaa ja sen ranta on pääosin kaliio- tai moreenipohjaista metsämaastoa. Rannoille on rakennettu 11 loma-asuntoa, joille johtaa tiet Uudestakaupungista.
Ahnusjärven pituussuunnassa itäänpäin on kaivettu sarja lampia, joita ei näkynyt vielä vuoden 1968 peruskartassa , mutta ensimmäinen lampi näkyi vuoden 1984 kartoissa. Tämän jälkeen lampia on kertynyt yhteensä neljä.
Luonnontila

Järven happamuustaso vaihtelee välillä pH 5,3 ja 6,6 keskiarvon ollessa pH 5,75.
679

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Kuolleita

Dagobert II, frankkien kuningas
Ahrik Tsveiba

| 0 | 1 | 2 |
| --- | --- | --- |

Henkilötiedot
Koko nimi: Ahrik Sokratovitš Tsveiba
Syntymäaika: 10. syyskuuta 1966 (ikä 58)
Syntymäpaikka: Gudauta, Neuvostoliitto
Kansalaisuus:  Venäjä
Pelipaikka: Puolustaja
Pituus: 182 cm
Seurat
| Vuodet | Seura | O (M) |
| 1984 1984 1995-1989 1990-1993 1993 1994-1996 1997 1998 1999-2000 2001 | Dinamo Sukhumi Khabarovsk Dinamo Tbilisi Dinamo Kiev KAMAZ Naberezhnye Chelny Gamba Osaka Alania Vladikavkaz Shanghai Pudong Uralan Elista Dinamo Moscow |  |
Maajoukkue
| 1990–1992 1992 1997 | Neuvostoliitto Ukraina Venäjä | 25 (2) 1 (0) 8 (0) |
Ahrik Sokratovitš Tsveiba (ven. Ахрик Сократович Цвейба, s. 10. syyskuuta 1966 Gudauta) on venäläinen entinen jalkapalloilija.